Í undirbúningi hjá Reykjavíkurborg hefur verið framhald á aðskilnaði göngu - og hjólastíga um Elliðaárdalinn alla leið að Breiðholtsbraut . LHM var gefin kostur á að koma með umsögn um þessar tillögur að legu nýrra hjólastíga . Á meðfylgjandi teikningum má sjá legu fyrir nýja stíga . Stíga sem búið er að kanna nokkuð fýsileika þess að koma þeim fyrir í landi þar sem tekið er tillit til viðkvæmrar náttúru sem stígarnir fara um . Lagt er upp með það á þessu stigi að leggja höfuð áherslu á eina greiða leið fyrir hjólandi upp allan dalinn með nýjum tengimöguleikum yfir árkvíslar . Ekki verður að þessu sinni gert ráð fyrir stígum báðum megin dalsins en ekki lokað á þann möguleika í frekari framtíð þar sem metin verður eftirspurn við nýjar forsendur framtíðarinnar . Stjórn LHM skoðaði tillögurnar og varð niðurstaðan þessi . 1 . Það komu engin andmæli við legu stíganna né þá hugmynd að hafa einn megin hjólastíg í Elliðaárdal sunnan megin við Elliðaárnar . 2 . Brýrnar sem er lagt til að gera , ein rétt vestan stíflu samsíða Höfðabakka , hin í Víðidal , auk endurnýjunar brúar samsíða Breiðholtsbraut , eru vel staðsettar og nýtast vel . 3 . Ný lega stígs í Víðidal yfir Elliðaár á nýrri brú virðist skynsöm og hæðarlega verður betri og leiðin styttri . 4 . Nýir stígar meðfram Stekkjarbakka eru teiknaðir bæði norðan og sunnan við götuna og Stekkjarbakki er þveraður á tveimur stöðum . Hæðarlega stígs verður betri og greiðari stígar fyrir ásinn Mjódd-Árbær / Selás / Norðlingaholt . Auðveldari leið verður upp í Bakkana útaf betri hæðarlegu . Það virðist eins og þveranir séu í plani enda býður hæðarlega á þessum stað varla upp á annað . Núverandi undirgöng austast eru erfið útaf þröngri aðkomu , blindhornum og kröppum beygjum . Kannski gæti verið rétt að leggja göngustíg frá nýja stígnum hjá dælustöðinni upp í Fremristekk sem er um 60 m langur . Þegar gamlir stígar eru notaðir þarf að láta meta yfirborð þeirra . Oftast þarf að laga yfirborð malbiks , sérstaklega ef þeir verða hjólastígar . Muna þarf eftir kaldavermslum og tryggja að vatn flæði ekki yfir stíga með framræslu eða vatnsrásum . Ef áningarstaðir eru skipulagðir ætti frekar að hafa þá þeim megin sem göngustígur eru frekar en að leiða gangandi yfir hjólastíg . Frumteikning er ekki með óþarfa beygjum á stígum sem er gott . Óskum eftir því að ekki verði settar óþarfa hlykkir á stíga . Í hálku getur hver beygja orðið orsök falls . Til að mata nýja hjólastíga í Elliðaárdal gæti verið ástæða til að skoða hversu öruggir og greiðir stígar sem koma inn á hann séu . Bratti er mikill ofan úr Breiðholti en minni úr Hvörfum í Kópavogi , Norðlingaholti , Selási og Árbæ . Sumstaðar eru þessir stígar komnir til ára sinna og yfirborð , breidd og sjónvegalengdir ekki alveg í lagi . Á berangri t.d. eins og á melunum í Víðidal mundum við benda á að gróðursetja tré og runnagróður til að draga úr vindi . Þótt það sé ekki hluti af þessari framkvæmd má benda á að það er sennilega tiltölulega einfalt mál að hafa um 720 m útivistarstíg frá Norðlingaholti yfir í Hvörfin í Kópavogi sunnan Breiðholtsbrautar . Það þarf að vísu að semja við Kópavog . Til að raska ekki viðkæmu votlendi gæti stígurinn verið rétt neðan við stífluna úr Elliðavatni . Það er vel nothæf brú yfir Elliðaárnar sem hægt er að nota sem er nú reið - og gönguleið um . Þar sem þetta er á viðkvæmu útivistarsvæði gæti yfirborð verið þjöppuð , brotin möl sem gefur fast yfirborð .